**20.05.2021(2)**

**E-pasta nosaukums**

Par izmaiņām vēža savlaicīgas atklāšanas programmā

**E-pasta teksts**

1. Par dzemdes kakla vēža skrīninga metodes maiņu

Nacionālais veselības dienests (turpmāk tekstā –Dienests) informē, ka Rīgas Stradiņa Universitātes Tālakizglītības fakultāte organizē apmācības par jauno dzemdes kakla skrīninga metodi (skatīt informāciju pielikumā) un aicina mācību kursam pieteikties arī ģimenes ārstus. Atgādinājums - dzemdes kakla skrīninga metodes maiņai plānota no 01.06.2021., kad esošais citoloģiskās uztriepes no dzemdes kakla un mugurējās velves izmeklējums tiks aizstāts ar šķidruma citoloģiju.

1. Par prostatas vēža skrīningu

Dienests vērš uzmanību, ka, nosūtot pacientu uz valsts apmaksātu prostatas vēža skrīninga izmeklējumu, pacienta līdzmaksājums arī tiek kompensēts no valsts budžeta līdzekļiem.

**Ambulatorā talona aizpildīšana, nosūtot pacientu uz prostata vēža skrīningu:**

|  |  |
| --- | --- |
| Pacientu grupa  | 16  – “ Persona, kurai veic profilaktiskās apskates Ministru kabineta noteiktā kārtībā”  |
| Diagnozes kods pēc SSK-10  | **Z12.5** – Prostatas audzēju speciāli skrīningizmeklējumi **vai Z80.4** – Dzimumorgānu ļaundabīgi audzēji ģimenes anamnēzē |
| Aprūpes epizode sakarā ar  | 4 – profilaktisko apskati, vakcināciju, patronāžu;  |
| Manipulācijas  | **60198** – Maksājums ģimenes ārstam par pacienta vecumā līdz 65 gadiem nosūtīšanu uz valsts organizēto prostatas vēža skrīningu **vai 60197** – Maksājums ģimenes ārstam par pacienta vecumā no 65 gadiem nosūtīšanu uz valsts organizēto prostatas vēža skrīningu |

Prostatas vēža skrīninga izmeklējumam no valsts budžeta līdzekļiem tiek apmaksāta:

* asins ņemšana ar slēgtu sistēmu vienā stobriņā,
* PSA – prostatas specifiskā antigēna analīzes,
* seruma (plazmas) iegūšana.

Ar prostatas vēža skrīninga sniegšanas kārtību ir iespējams iepazīties Dienesta mājas lapas sadaļā *“Profesionāļiem” → “Līgumu dokumenti” → “NVD sagatavotā informācija” →”Ambulatorie pakalpojumi” →”Valsts organizētais vēža skrīnings”.*

